חיים שלמה עראקי

הרב חיים סלימאן (שלמה) עראקי הכהן (ה'תרמ"ח – ט"ו באדר א' ה'תשל"ח; 1888 – 22 בפברואר 1978) היה איש ציבור ירושלמי, ראש ישיבה ודיין, מייסד שכונת נחלת אחים בעיר.

ביוגרפיה
נולד בירושלים לשלמה (סלימאן) עראקי, בן למשפחה שמוצאה בתימן. בצעירותו למד בישיבת "אוהל מועד", ולאחר מכן בבית הספר דורש ציון. בסיום לימודיו למד את מקצוע השחיטה, ושימש כשוחט מוסמך של העדה התימנית בעיר.

נמנה עם עסקני העדה התימנית בירושלים, ובשנת ה'תרפ"ג (1923) ייסד בעיר את שכונת נחלת אחים יחד עם יעיש נדאף. בשכונה הקים בית לעולים, תלמוד תורה ובית כנסת מרכזי, שנקרא "מקור חיים" על שמו. הוא עצמו התגורר בצמוד לבית הכנסת (כיום: נרקיס 28).

בשנת ה'תרפ"ט (1929) מונה לשמש כחבר בית הדין של העדה התימנית בעיר, בראשותם של הרב שלום אלשיך והרב יהודה חבשוש, ובהמשך שימש כראש ישיבת "חיי שלום" בשכונת נחלת צבי בעיר.

בשנת ה'תרצ"ז (1937) הוציא לאור בירושלים יחד עם הרבנים שלום חבשוש ויהודה נג'אר את הספר "אמונת ה'" (שככל הנראה נכתב על ידי הרב יחיא ערוסי הלוי), העוסק באמיתות הזוהר כמענה לספר "מלחמות ה'" של הרב יחיא קאפח.

בשנת ה'תש"ה (1945) שימש כחבר האספה הבוחרת של מועצת הרבנות הראשית לישראל, ולקראת הבחירות לעיריית ירושלים בשנת ה'תש"י (1950) נמנה עם מועמדי רשימת "יהודי תימן" לעירייה. בשנת ה'תשט"ו (1955) נבחר לשמש כחבר הוועד הרוחני של העדה התימנית, ובשנת ה'תשי"ט (1959) נבחר לשמש כנשיא הכבוד של מועצת הרבנות של העדה התימנית בישראל.

נפטר בט"ו באדר א' ה'תשל"ח (22 בפברואר 1978), ונקבר בבית הקברות הר המנוחות בירושלים. על מצבתו נכתב: .

קישורים חיצוניים

הערות שוליים 

מייסדי שכונות ירושלים
מייסדי שכונות בארץ ישראל
ירושלים: רבנים
רבנים תימנים ישראלים
רבנים תימנים ארץ-ישראלים
דיינים ארץ-ישראלים
דיינים ישראלים
ראשי ישיבה ארץ-ישראלים
ראשי ישיבה
ירושלים: אישים
נחלאות: אישים
אנשי היישוב ילידי הארץ
ישראלים שנולדו ב-1887
ישראלים שנפטרו ב-1971